text: [{"text_idx": "#000000", "text": "\u00d8ll li\u00f0ini i\u0301 bestu billarddeildini hava nu\u0301 sp\u00e6lt eitt umfar, og beinanvegin leg\u00f0i besta li\u00f0 fuglfir\u00f0inga seg a\u0301 odda. Ja\u0301kup L. Baldvinsson og Jens Kjartan Feilberg vunnu a\u0301 n\u00e6stbesta fuglfjar\u00f0ali\u00f0num, sum er manna\u00f0 av A\u0301ranti Berjastein og Da\u0301njali Paula Joensen. U\u0301rsliti\u00f0 bleiv 8-0. A\u00f0rasta\u00f0ni vann besta klaksvi\u0301ksli\u00f0i\u00f0 6-2 a\u0301 n\u00e6stbesta klaksvi\u0301ksli\u00f0num. Si\u0301\u00f0sti dysturin i\u0301 fyrsta umfarinum var i\u0301 Havn, har havnarmenn og tv\u00f8ramenn samdust um ein 4-4 javnleik.\nUm hugt ver\u00f0ur eftir mi\u00f0altalinum eina, so er Hallur Joensen stinnastur i\u0301 l\u00f8tuni, og er a\u0301 odda vi\u00f0 31,25. T\u00e6ttast honum er Ja\u0301kup Baldvinsson, sum hevur 28,57.\nN\u00e6sta umfar i\u0301 1. Deild ver\u00f0ur sp\u00e6lt 03. november, og ta\u0301 er dystarskra\u0301in henda:"}, {"text_idx": "#000002", "text": "Um vikuskifti\u00f0 var\u00f0 29. u\u0301tga\u0301van av serligu billardkappingini Haldor Holm Cup avgreidd i\u0301 Klaksvi\u0301k. Fyrsta kappingin var afturi i\u0301 1989, og sp\u00e6lt er a\u0301 hv\u00f8rjum a\u0301ri, undantiki\u00f0 a\u0301r 2000. Kappingin er blivin vunnin av mongum dugnaligum leikarum, og a\u0301rsins u\u0301tga\u0301va bleiv vunnin av Ja\u0301kupi Lundsbjerg Baldvinssyni u\u0301r Billardfelag Fuglafjar\u00f0a. Hetta var tri\u00f0ja a\u0301ri\u00f0 a\u0301 ra\u00f0, at evnari\u0301ki fuglfir\u00f0ingurin streyk avsta\u00f0 vi\u00f0 fremsta pla\u0301ssi. N\u00e6stur suverena Ja\u0301kupi kom Pa\u0301ll Heri Nols\u00f8e, eitt ungt stj\u00f8rnuskot u\u0301r Tv\u00f8royrar Billardfelag, og nummar try\u0301 bleiv mest vinnandi Haldor Holm Cup leikarin, Kristian Suni H\u00f8gnesen u\u0301r Klaksvi\u0301kar Billardfelag."}, {"text_idx": "#000003", "text": "Kristian Suni H\u00f8gnesen og Henrik Pedersen eru teir, i\u00f0 hava vunni\u00f0 kappingina oftast. Teir hava sjey sigrar hv\u00f8r. I\u0301 h\u00f8linum a\u0301 teimum er Hallur Joensen, sum hevur vunni\u00f0 kappingina fimm fer\u00f0ir. Og vi\u00f0 einum reinum hattrikki av Haldor Holm sigrum otar Ja\u0301kup seg nu\u0301 enn t\u00e6ttari absolutta oddinum.\nU\u0301rslit fra\u0301 Haldor Holm Cup 2018"}, {"text_idx": "#000004", "text": "Haldor Holm Cup ver\u00f0ur leygardagin"}, {"text_idx": "#000008", "text": "Kappingara\u0301ri\u00f0 i\u0301 billard er av a\u0301 hesum sinni. Og ta\u00f0 enda\u00f0i vi\u00f0 einum sonnum braki, ta\u0301 billardveteranurin av Tv\u00f8royri, Max Rasmussen, rudda\u00f0i bor\u00f0i\u00f0 og gj\u00f8rdist f\u00f8royameistari - samfull 17 a\u0301r eftir, at hann vann si\u0301tt fyrsta f\u00f8royameistaraheiti. Hesafer\u00f0 gj\u00f8rdi hann eisini heimby\u0301num Tv\u00f8royri ta \u00e6ru at bera gulli\u00f0 heim. Og ta\u00f0 var eisini vi\u00f0 maner, at hesin kna\u0301i og ro\u0301ligi su\u00f0uroyingurin i\u0301 finaluni bar gulli\u00f0 heim vi\u00f0 at vinna a\u0301 ikki f\u00e6rri enn fy\u0301ra fyrrverandi F\u00f8royameistarum \u2013 eftir at hann i\u0301 undankappingini eisini hev\u00f0i vunni\u00f0 a\u0301 enn tveimum fyrrverandi FM-meistarum. Max kom, sa\u0301 og sigra\u00f0i."}, {"text_idx": "#000009", "text": "Ta\u00f0 kom ti\u0301 heldur ikki o\u0301vart a\u0301 nakran, ta\u0301 fryntligi og spakm\u00e6tli billardsp\u00e6larin av Tv\u00f8royri, gj\u00f8rdist ovurfegin av u\u0301rslitinum. Neyvan hev\u00f0i hann sja\u0301lvur fra\u0301 byrjan av kappingini rokna\u00f0 vi\u00f0, at hann fo\u0301r at endurvinna meistaraheiti\u00f0 fra\u0301 2001, nu\u0301 har vo\u0301ru ikki f\u00e6rri enn fy\u0301ra fyrrverandi FM meistarar vi\u00f0 i\u0301 finaluho\u0301pinum. Vi\u00f0 hundra\u00f0 prosents konsentratio\u0301n og eini ro\u0301 fa\u0301um er givi\u00f0 fekk Max n\u00e6rum alt at bera til, og vi\u00f0 ti\u0301 r\u00e6tta tempoinum og teimum r\u00f8ttu vinklunum rukku ku\u0301lurnar a\u0301 ma\u0301l. Men hetta var ikki bara sum at siga ta\u00f0. Mo\u0301tst\u00f8\u00f0an var \u00f8gilig."}, {"text_idx": "#000010", "text": "Eingir minni enn fyrst ta\u0301verandi FM meistarin u\u0301r Fuglafir\u00f0i, Ja\u0301kup Baldvinsson, sum hevur vunni\u00f0 kappingina seinastu try\u0301 a\u0301rini, si\u0301\u00f0ani Kristian Sune H\u00f8gnesen, i\u00f0 hevur vunni\u00f0 uppaftur fleiri FM-heiti og haraftrat tv\u00e6r komandi billardstj\u00f8rnur, Hallur Joensen og Pa\u0301ll Heri Nols\u00f8e, i\u00f0 eisini hava vunni\u00f0 kappingina a\u0301\u00f0ur."}, {"text_idx": "#000011", "text": "Haraftrat megna\u00f0i Max eisini at vinna a\u0301 tveimum \u00f8\u00f0rum fyrrverandi FM-meistarum i\u0301 innlei\u00f0andi kappingini, billardveteranunum Jan Mu\u0308ller og Sofus Baldvinsson. Sost\u00e6tt ber til at siga, at ny\u0301ggi F\u00f8royameistarin leg\u00f0i ikki f\u00e6rri enn 6 FM-meistarar afturum seg i\u0301 undan- og finalukapping. Einki minni enn eitt bragd ma\u0301 sigast."}, {"text_idx": "#000012", "text": "Eftir at hava sp\u00e6lt seg til finaluumfari\u00f0 saman vi\u00f0 Halli Joensen, skuldi Max undir torf\u00f8rar dystir mo\u0301ti fleiri av okkara fr\u00e6gastu billardsp\u00e6larum. Har megna\u00f0i hann to\u0301 at vinna seg heilt fram til finaluna sja\u0301lva, har hann fekk ta n\u00e6rum o\u0301m\u00f8guligu uppga\u0301vuna at m\u00f8ta try\u0301falt FM-meistaranum u\u0301r Fuglafir\u00f0i, Ja\u0301kup Baldvinson. Ta\u0301 avtorna\u00f0i la\u0301g Max omana\u0301, eitt nu\u0301 v\u00e6l stu\u00f0la\u00f0ur av eini megaseriu uppa\u0301 216 eygu i\u0301 13. umfari. Eftir ta\u00f0 var li\u0301til ivi um, at Max fo\u0301r vi\u00f0 sigrinum. Og so var\u00f0."}, {"text_idx": "#000015", "text": "Av Tv\u00f8royri fr\u00e6tta vit, at FM i\u0301 billard fyri einstaklingar virka\u00f0i fyrimyndarligt. Var v\u00e6l fyriskipa\u00f0, v\u00e6l d\u00f8mt, og sum heild v\u00e6l avgreitt. Eftir kappingina vo\u0301r\u00f0u steyp latin vinnarunum i\u0301 b\u00e6\u00f0i staklinga- og li\u00f0kapping. Vinnarin av li\u00f0kappingini gj\u00f8rdist Fuglafjar\u00f0ar Klubbi. F\u00f8roya Bjo\u0301r var h\u00f8vu\u00f0ssponsorur til enn eina FM kapping i\u0301 billard."}, {"text_idx": "#000016", "text": "N\u00e6sta billarda\u0301r byrjar aftur i\u0301 oktober/november."}, {"text_idx": "#000018", "text": "I\u0301 morgin, 19. apri\u0301l er freistin at melda seg til undankappingina i\u0301 billard fyri einstaklingar. Henda undankapping og si\u0301\u00f0ani innlei\u00f0andi umfar ver\u00f0ur sp\u00e6lt i\u0301 Havn, vikuskifti\u00f0 27.-28. apri\u0301l. Og endama\u0301li\u00f0 er at finna tveir leikarar sum fa\u0301a r\u00e6ttin at taka lut i\u0301 endaliga finaluumfarinum a\u0301 Tv\u00f8royri, 4. - 5. mai.\nEnn er sostatt m\u00f8guleiki at melda seg til undankappingina, og ta\u00f0 ger man vi\u00f0 at kontakta Urbanus K. Olsen ella Niels Petersen a\u0301 256018, 221078 ella vi\u00f0 at vi\u00f0merkja a\u0301 Facebook bo\u0301lkinum, Billard FO.\nVo\u0301nandi bru\u0301ka fleiri henda m\u00f8guleika, og at vit fa\u0301a eina go\u0301\u00f0a og si\u00f0iliga kapping."}, {"text_idx": "#000020", "text": "Tri\u00f0ja a\u0301ri\u00f0 a\u0301 ra\u00f0 eydna\u00f0ist ta\u00f0 fuglfir\u00f0ingunum, Ja\u0301kup L. Baldvinsson og Jens Kjartan Feilberg at vinna FM heiti\u00f0 i\u0301 billard fyri li\u00f0. Vinmenninar, sum sp\u00e6la vi\u00f0 besta li\u00f0num hja\u0301 Billardfelag Fuglafjar\u00f0a (BFF1) vo\u0301ru i\u0301 si\u0301num si\u0301\u00f0sta umfari a\u0301 Tv\u00f8royri a\u0301 vitjan hja\u0301 Pa\u0301ll Hera Nols\u00f8e og Max Rasmussen, sum alt kappingara\u0301ri\u00f0 hava givi\u00f0 teimum ein sera skarpan gang. Tv\u00f8ramenn h\u00f8vdu ein dyst eftir eftir hendan dystin, og ta\u00f0 var mo\u0301ti teimum n\u00e6stbestu hja\u0301 fuglfir\u00f0ingum, og ti\u0301 ma\u0301tti eitt gott u\u0301rslit fa\u0301ast til h\u00f8ldar a\u0301 Tv\u00f8royri.\nEitt gott u\u0301rslit var eisini ju\u0301st ta\u00f0 teir fingu. Ta\u00f0 enda\u00f0i pu\u0301ra javnt millum teir bestu av Tv\u00f8royri og u\u0301r Fuglafir\u00f0i, 4-4. Vi\u00f0 javnleikinum a\u0301 Tv\u00f8royri ha\u0301la\u00f0u Ja\u0301kup og Jens Kjartan seg upp a\u0301 54 stig, seks fleiri enn Pa\u0301ll Heri og Max, sum undan a\u0301rsins si\u0301\u00f0sta dysti sostatt h\u00f8vdu 48 stig. Spenningurin var ti\u0301 \u00f8giligur, ta\u0301 n\u00e6stbesta fuglfjar\u00f0a li\u00f0i\u00f0 vitja\u00f0i a\u0301 Tv\u00f8royri, og mi\u0301n sann, um ta\u00f0 ikki akkura\u0301t eydna\u00f0ist BFF2 at vinna eina dystin, so u\u0301rsliti\u00f0 bleiv 6-2 til tv\u00f8ramenn. Ta\u00f0 rakk til sigur til tv\u00f8ramenn, og upp undir li\u00f0ina a\u0301 BFF1 a\u0301 stigatalvuni, men av ti\u0301 at BFF1 hev\u00f0i skora\u00f0 no\u0301gv meiri eygu gj\u00f8gnum a\u0301ri\u00f0, vo\u0301ru ta\u00f0 teir sum struku vi\u00f0 FM heitinum.\nTri\u00f0ja pla\u0301ss fo\u0301r til Kristian Suna H\u00f8gnesen og Sonhard Johannesen u\u0301r Klaksvi\u0301kar Billardffelag.\nHetta kappingara\u0301ri\u00f0 hevur veri\u00f0 b\u00e6\u00f0i t\u00e6tt og spennandi allan vegin fra\u0301 byrjan til enda, og bert n\u00f8kur eygu blivu munurin, ta\u0301 alt kom til stykkis.\nHo\u0301ast kappingara\u0301ri\u00f0 i\u0301 li\u00f0kappingini er avgreitt, so manglar enn FM kappingin fyri einstaklingar, sum ver\u00f0ur hildin vikuskifti\u00f0 4. - 5. mai a\u0301 Tv\u00f8royri.\nI\u0301 2. deild var ta\u00f0 eisini eitt vinnandi li\u00f0 u\u0301r Fuglafir\u00f0i, og mi\u0301n sann, um ikki ta\u00f0 var primus motor, the grand billard legend himself, Sofus Baldvinsson og makkari hansara Ru\u0301ni Jacobsen sum struku avsta\u00f0 vi\u00f0 fyrsta pla\u0301ssinum. I\u0301 h\u00f8lunum a\u0301 teimum, eins og teir vo\u0301ru alt a\u0301ri\u00f0 a\u0301 tamb, komu Urbanus K. Olsen og Petur Joleiv Sv\u00f8\u00f0stein u\u0301r Klaksvi\u0301kar Billardfelag. A\u0301 tri\u00f0ja pla\u0301ssi enda\u00f0u tv\u00f8ramenn, manna\u00f0ir vi\u00f0 Ey\u00f0un Gullok Svalbard, Bjarna Thomsen og To\u0301r\u00f0ur Holm.\nI\u0301 3. deild vo\u0301ru fuglfir\u00f0ingar eisini i\u0301 oddinum, men ikki ovastir, ti\u0301 ta\u00f0 pla\u0301ssi\u00f0 vunnu Hans Ja\u0301kup Nystr\u00f8m og Allan Larsen u\u0301r Klaksvi\u0301kar Billardfelag, me\u00f0an Ja\u0301kup Ja\u0301kup Gaard og Ja\u0301kup Oluf Fl\u00f8hamar blivu n\u00e6stir. Hetta bleiv alt avgreitt i\u0301 finaluumfari a\u0301 Tv\u00f8royri i\u0301 mars ma\u0301na\u00f0a. Tv\u00f8ramenn vunnu bronsuna, sum Danjal Olsen og Niels Petersen tryggja\u00f0u teimum."}, {"text_idx": "#000021", "text": "Klaksvi\u0301kingar vilja sp\u00e6la vi\u00f0 i\u0301 oddinum"}, {"text_idx": "#000023", "text": "Finaluumfar avger vinnarin av 3. Deild"}, {"text_idx": "#000025", "text": "Rokniarki\u00f0 til seriuinnskriving er eisini dagf\u00f8rt, og hevur ein eyka teig til do\u0301marar, sum skal fyllast u\u0301t.\nVit ynskja tykkum eitt gott kappingara\u0301r."}, {"text_idx": "#000028", "text": "Excel-skjali\u00f0 til innskriving av serium er dagf\u00f8rt i\u0301 dag. Do\u0301maralistin er dagf\u00f8rdur, og nu\u0301 er eisini m\u00f8guligt at prenta b\u00e6\u00f0i u\u0301rslitasi\u0301\u00f0una og do\u0301marase\u00f0ilin beinlei\u00f0is til prentara. Um tit hava eina teldu og prentara vi\u00f0 til dystirnar, sleppa tit undan at skriva vi\u00f0 hond hereftir. Hetta vo\u0301nandi til gle\u00f0i fyri allar"}, {"text_idx": "#000030", "text": "Billardsamband F\u00f8roya vil hervi\u00f0 ynskja tykkum \u00f8llum sum var\u00f0a av billardi\u0301tro\u0301ttini eini gle\u00f0ilig jo\u0301l og eitt eydnuberandi ny\u0301ggja\u0301r. Eisini tit, sum eru a\u0301 sjo\u0301num um h\u00f8gti\u0301\u00f0ina, ella eru staddir uttanlands, ver\u00f0ur borin ein heilsa. Vit si\u0301ggjast kring billardbor\u00f0ini i\u0301 2018.\n2018 ver\u00f0ur eitt gott a\u0301r."}, {"text_idx": "#000031", "text": "Sonnhard Johannesen og Kristian Suni H\u00f8gnesen u\u0301r Klaksvi\u0301kar Billardfelag hava higartil vunni\u00f0 s\u00e6r 18 stig fyri 4 dystir, og liggja a\u0301 odda i\u0301 bestu billarddeildini. Men beint i\u0301 h\u00f8lunum a\u0301 teimum eru fuglfir\u00f0ingar og tv\u00f8ramenn, sum b\u00e6\u00f0i hava sp\u00e6lt ein dyst f\u00e6rri enn oddali\u00f0i\u00f0. Sostatt er spenningurin r\u00e6ttuliga sto\u0301rur, nu\u0301 vit n\u00e6rkast at helmingurin av kappingini er sp\u00e6ldur.\nFuglfir\u00f0ingar, Ja\u0301kup Baldvinsson og Jens Kjartan Feilberg, sum vunnu li\u00f0kappingina farna kappingara\u0301r hava eins og klaksvi\u0301kingar vunni\u00f0 s\u00e6r 18 stig, men klaksvi\u0301kingar hava munin, ti\u0301 teir hava vunni\u00f0 s\u00e6r fleiri eygu. Fuglfir\u00f0ingar hava to\u0301 ein dyst til go\u0301\u00f0ar, og kunnu ti\u0301skil ha\u0301la seg framum. Vinna tv\u00f8ramenninar, Pa\u0301ll Heri Nols\u00f8e og Max Rasmussen dystin sum teir hava til go\u0301\u00f0ar, so kunnu eisini teir yvirha\u0301la klaksvi\u0301kingar. Men munurin ver\u00f0ur i\u0301 besta f\u00f8ri minimalur, og er spenningurin sostatt i\u0301 h\u00e6ddini nu\u0301 fjo\u0301r\u00f0a av ti\u0301ggju umf\u00f8rum er vi\u00f0 at vera avgreitt.\nI\u0301 2. deild eru ta\u00f0 somu fel\u00f8g sum kappast heilt frammi i\u0301 oddinum. Klaksvi\u0301kingar og fuglfir\u00f0ingar eru to\u0301 farnir naka\u00f0 undan tv\u00f8ramonnum, sum eru fremstir av hinum aftanfyri. Urbanus Knud Olsen og Petur Joleiv Sv\u00f8\u00f0stein eru teir sum manna oddali\u00f0i\u00f0 u\u0301r Klaksvi\u0301k. Fremstu bi\u00f0larnar eru u\u0301r Fuglafir\u00f0i, og er ta\u00f0 aldursforsetin, Sofus Baldvinsson sum gongur undan. Makkari hansara er ungi og envari\u0301ki Ru\u0301ni Jacobsen. A\u0301 tri\u00f0ja pla\u0301ssi eru tv\u00f8ramenninar, Ey\u00f0un Gullok Svalbard, Bjarni Thomsen og To\u0301r\u00f0ur Holm (substituttur).\nI\u0301 3. deild er torf\u00f8rt at taka dagar millum hv\u00f8rjir sp\u00e6la seg i\u0301 A bo\u0301lkin og B bo\u0301lkin, eftir innlei\u00f0andi bo\u0301lkasp\u00e6li\u00f0. I\u0301 bo\u0301lkinum Nor\u00f0ur sp\u00e6la try\u0301 li\u00f0, og har er onki avgj\u00f8rt, ti\u0301 \u00f8ll pu\u0301ra j\u00f8vn i\u0301 stigum. I\u0301 bo\u0301lkinum Su\u00f0ur s\u00e6r ta\u00f0 hinvegin u\u0301t til at vera avgj\u00f8rt hv\u00f8rjir koma at sp\u00e6la i\u0301 A bo\u0301lkinum eftir innlei\u00f0andi bo\u0301lkasp\u00e6li\u00f0 og hv\u00f8rjir skulu sp\u00e6la i\u0301 B bo\u0301lkinum. Eitt umfar i\u0301restar av innlei\u00f0andi bo\u0301lkasp\u00e6linum, og greitt er, at Hugin Albinus, Ro\u0301kur Dimon, Danjal Olsen og Niels Petersen sp\u00e6la i\u0301 A bo\u0301lkinum i\u0301 a\u00f0ru kappingarha\u0301lvu. Gundur Johansen, Hans Olaf Hentze, Carl Bech og Ro\u0301i Einarsson sp\u00e6la i\u0301 seinnu kappingarha\u0301lvu i\u0301 B bo\u0301lkinum."}, {"text_idx": "#000032", "text": "So trilla billardku\u0301lurnar kring landi\u00f0"}, {"text_idx": "#000033", "text": "Fyrstu dystirnar i\u0301 \u00f8llum trimum deildunum eru nu\u0301 leiktir, og me\u00f0an summir leikarar enn leita eftir essunum i\u0301 lummanum, so eru a\u00f0rir komnir flu\u0301gvandi fra\u0301 byrjan. Solei\u00f0is er ta\u00f0 nu\u0301 einafer\u00f0.\nI\u0301 1. deild s\u00e6r Ja\u0301kup L. Baldvinsson u\u0301t til at hava fingi\u00f0 eina flu\u0301gvandi byrjan, og hevur megna\u00f0 at hildi\u00f0 formin fra\u0301 Haldor Holm Cup vi\u00f0 li\u0301ka. Vi\u00f0 \u00f8randi t\u00f8lum hevur hann fyribils lagt seg a\u0301 odda millum einstaklingarnar, og formurin hja\u0301 makkara hansara, Jens Kjartani Feilberg er eisini sera go\u0301\u00f0ur. Hesir ver\u00f0a at meta sum favorittar til at endurvinna meistaraheiti\u00f0, men kappingin er h\u00f8r\u00f0 i\u0301 oddinum, og fleiri kunnu taka stig fra\u0301 teimum. So at avgera naka\u00f0 meistaraheiti longu nu\u0301 er \u00f8rskapur.\nSpenningurin ver\u00f0ur um, hv\u00f8r kann arga favorittarnar u\u0301r Fuglafir\u00f0i, og hvussu teir fara at takla ta\u00f0.\nI\u0301 2. deild er, aftur i\u0301 a\u0301r, sto\u0301rur spenningur um, hv\u00f8rji li\u00f0 fara at royna seg best. No\u0301gvir leikarar eru t\u00e6ttir, og fleiri vi\u0301sa, at teir eru v\u00e6l og vir\u00f0iliga kla\u0301rir til stigi\u00f0 upp i\u0301 1. deild. Spennandi ver\u00f0ur at fylgja gongdini i\u0301 vetur.\n3. deildarleikararnar eru eisini byrja\u00f0ir, og spennandi ver\u00f0ur eisini at fylgja teimum, nu\u0301 kappingin a\u0301 fyrsta sinni er skipa\u00f0 sum bo\u0301lkasp\u00e6l og si\u0301\u00f0ani endasp\u00e6l."}, {"text_idx": "#000035", "text": "Ein broyting er framd i\u0301 kappingarskra\u0301nna hja\u0301 2. Deild. I\u0301 si\u0301\u00f0stu l\u00f8tu hava klaksvi\u0301kingar valt at taka eitt av li\u00f0um si\u0301num u\u0301r deildini. I\u0301 sta\u00f0in er eitt li\u00f0 hja\u0301 Havnar Billardfelag lagt afturat. Broytingarnar eru r\u00e6tta\u00f0ar a\u0301 leikskra\u0301nni eisini, so nu\u0301 er bara eftir at koma i\u0301 sving."}, {"text_idx": "#000036", "text": "F\u00f8royameistara kappingin fyri einstaklingar 2017 ver\u00f0ur i\u0301 Klaksvi\u0301k 21. og 22. apri\u0301l.\nUndankapping ver\u00f0ur fri\u0301ggjakv\u00f8ldi\u00f0 7. apri\u0301l kl.19.00. og innlei\u00f0andi 8. apri\u0301l. kl.10.00. i\u0301 Klaksvi\u0301k.\nKappingin ver\u00f0ur skipa\u00f0 eftir: Regluger\u00f0 fyri kappingar undir Billard Samband F\u00f8roya.\nTilmelding a\u0301 215215, 256018 ella a\u0301 facebook bo\u0301lkinum.\nSeinasta freist at melda til innlei\u00f0andi er: 04.04.2017."}, {"text_idx": "#000040", "text": "Endasp\u00e6l og finala ver\u00f0a leygardagin"}]